Period: Lagash II
Genre: Royal Inscription
Transliteration:
<SURFACE>
{d}nin-ŋir₂-su
ur-saŋ kal-ga
{d}en-lil₂-la₂-ra
ur{d}ba-u₂
ensi₂
lagaš{ki}
dumu tud-da
{d}nin-a₂-gal-ka-ke₄
šag₄-ge pad₃-da {d}nanše-ke₄
a₂ šum₂-ma {d}nin-ŋir₂-su-ka-ke₄
mu dug₃ še₂₁-a...
ŋeštug₂ šum₂-ma {d}en-ki-ka-ke₄
lu₂ inim-ma sig₁₀-ga {d}inana-ke₄
arad₂ ki aŋ₂ {d}lugal-urub{ki}ka-ke₄
ki aŋ₂ {d}dumu-zi-abzu-ka-ke₄
ur{d}ba-u₂-me
{d}nin-ŋir₂-su lugal-mu
...1(u) kuš₃ mu-na-ba-al
sahar-bi za-gin₇ mu-bul₅-bul₅
kug-gin₇ izi i₃-la₂
ninda₂-gin₇ ki daŋal-la bi₂-gub
sahar-bi šag₄-ba im-ši-gi₄
uš de₂-bi mu-ak
<unk> bi-a ki-sa₂-a 1(u) kuš₃-am₃ bi₂-du₃
<unk> ki-sa₂-a-ka
e₂-ninnu-anzu₂{mušen}babbar₂ 3(u) kuš₃-am₃
mu-na-du₃
{d}nin-hur-saŋ ama diŋir-re-ne-ra
e₂ ŋir₂-su{ki}ka-ni
mu-na-du₃
{d}ba-u₂
munus sag₉-ga
dumu an-na-ra
e₂ iri-kug-ga-ka-ni
mu-na-du₃
{d}inana nin kug-nun-na-ra
e₂ urub{ki}ka-ni
mu-na-du₃
{d}en-ki lugal eridu{ki}ra
e₂ ŋir₂-su{ki}ka-ni
mu-na-du₃
{d}nin-dar-a lugal uru₁₆-ra
e₂-ni mu-na-du₃
{d}nin-a₂-gal
diŋir-ra-ni
e₂-a-ni
mu-na-du₃
{d}nin-mar{ki}
munus sag₉-ga
dumu-saŋ {d}nanše-ra
eš₃ gu₂-tur₃ e₂ šag₄-ge pad₃-da-ni
mu-na-du₃
...
sipad...
...
mu-na-du₃
{d}geštin-an-na
nin gu₂-a <unk> ra
e₂ ŋir₂-su{ki}ka-ni
mu-na-du₃
{d}dumu-zi-abzu
nin ki-nu-nir{ki}ra
e₂ ŋir₂-su{ki}ka-ni
mu-na-du₃

Cuneiform:
<SURFACE>
𒀭𒎏𒄈𒋢
𒌨𒊕𒆗𒂵
𒀭𒂗𒆤𒇲𒊏
𒌨𒀭𒁀𒌑
𒉺𒋼𒋛
𒉢𒁓𒆷𒆠
𒌉𒌅𒁕
𒀭𒎏𒀉𒃲𒅗𒆤
𒊮𒄀𒅆𒊒𒁕𒀭𒀏𒆤
𒀉𒋧𒈠𒀭𒎏𒄈𒋢𒅗𒆤
𒈬𒄭𒄷𒈿𒀀...
𒄑𒌆𒉿𒋧𒈠𒀭𒂗𒆠𒅗𒆤
𒇽𒅗𒈠𒋧𒂵𒀭𒈹𒆤
𒀵𒆠𒉘𒀭𒈗𒌾𒆠𒅗𒆤
𒆠𒉘𒀭𒌉𒍣𒍪𒀊𒅗𒆤
𒌨𒀭𒁀𒌑𒈨
𒀭𒎏𒄈𒋢𒈗𒈬
...𒌋𒌑𒈬𒈾𒁀𒀠
𒅖𒁉𒍝𒁶𒈬𒇡𒇡
𒆬𒁶𒉈𒉌𒇲
𒉒𒁶𒆠𒂼𒆷𒉈𒁺
𒅖𒁉𒊮𒁀𒅎𒅆𒄄
𒍑𒌤𒁉𒈬𒀝
<unk>𒁉𒀀𒆠𒁲𒀀𒌋𒌑𒀀𒀭𒉈𒆕
<unk>𒆠𒁲𒀀𒅗
𒂍𒐐𒀭𒅎𒈪𒄷𒌓𒌓𒌍𒌑𒀀𒀭
𒈬𒈾𒆕
𒀭𒎏𒄯𒊕𒂼𒀭𒊑𒉈𒊏
𒂍𒄈𒋢𒆠𒅗𒉌
𒈬𒈾𒆕
𒀭𒁀𒌑
𒊩𒊷𒂵
𒌉𒀭𒈾𒊏
𒂍𒌷𒆬𒂵𒅗𒉌
𒈬𒈾𒆕
𒀭𒈹𒎏𒆬𒉣𒈾𒊏
𒂍𒌾𒆠𒅗𒉌
𒈬𒈾𒆕
𒀭𒂗𒆠𒈗𒉣𒆠𒊏
𒂍𒄈𒋢𒆠𒅗𒉌
𒈬𒈾𒆕
𒀭𒎏𒁯𒀀𒈗𒂗𒊏
𒂍𒉌𒈬𒈾𒆕
𒀭𒎏𒀉𒃲
𒀭𒊏𒉌
𒂍𒀀𒉌
𒈬𒈾𒆕
𒀭𒎏𒈥𒆠
𒊩𒊷𒂵
𒌉𒊕𒀭𒀏𒊏
𒀊𒄘𒉣𒇬𒂍𒊮𒄀𒅆𒊒𒁕𒉌
𒈬𒈾𒆕
...
𒉺𒇻...
...
𒈬𒈾𒆕
𒀭𒃾𒀭𒈾
𒎏𒄘𒀀<unk>𒊏
𒂍𒄈𒋢𒆠𒅗𒉌
𒈬𒈾𒆕
𒀭𒌉𒍣𒍪𒀊
𒎏𒆠𒉡𒉪𒆠𒊏
𒂍𒄈𒋢𒆠𒅗𒉌
𒈬𒈾𒆕